**Luis Alberto Islas Ranieri** (født 22. desember 1965) er en argentinsk tidligere fotballspiller som blant annet spilte for Independiente.

Luis Islas startet karrieren hos Chacarita Juniors i 1982. Året etter tok han steget opp til toppdivisjonen da han gikk til Estudiantes. 

Islas var del Argentinas lag som var tapende finalist i Ungdoms-VM i 1983. I 1984 fikk han sin seniorlandslagsdebut. Han deltok for Argentina i VM-sluttspillet i 1986 som reservemålvakt for Nery Pumpido, i et mesterskap Argentina vant.

Islas spilte så to år for Independiente, før han i 1988 ble hentet til spansk fotball av Atlético Madrid. Der opplevde Islas at han stilte bak Donato, Paulo Futre og Baltazar i kampen om å oppta en av plassene i kvoten på tre utenlandske spillere. Islas endte opp med å ikke få spille én eneste seriekamp for klubben i 1988/89-sesongen. For å få spilletid ble han tillatt å tilbringe 1989/90-sesongen på utlån til Logroñés.

I Nery Pumpidos skadefravær, spilte Islas alle Argentinas kamper i Copa América 1987. I Copa América 1989 spilte Islas de to første kampene i det innledende gruppespillet, mens Pumpido spilte Argentinas resterende kamper i turneringen. Et sterkt rivaliseringsforhold bygget seg opp mellom Islas og Pumpido rundt konkurransen om målvaktsplassen på landslaget.

Etter en årrekke som reserve på landslaget for Pumpido, ble Islas utelatt fra Argentinas tropp til VM-sluttspillet i 1990 da han satte som krav for sin deltakelse at han ville få spille. I fravær av Islas fikk Sergio Goycochea plassen mellom stengene da Pumpido pådro seg et benbrudd tidlig i lagets andre gruppespillskamp mot Sovjetunionen. Goycochea presterte over all forventning og fikk, med bl.a flere strafferedninger, mye av æren for at Argentina gikk hele veien til finalen, hvor laget tapte mot Vest-Tyskland.

Som følge av at Atlético Madrid ikke hadde overholdt avtalen om betaling av overgangssummen, fremmet Independiente krav om at Islas var å regne som deres eiendom. FIFA ga Independiente medhold. Dermed vendte Islas tilbake til Independiente etter oppholdet hos Logroñés.

Etter ansettelsen av Alfio Basile som ny landslagstrener gjeninntrådte Islas på landslaget i 1991. I forkant av VM i 1994 gjenvant han plassen i startoppstillingen, og var Argentinas førstevalg som målvakt i sluttspillet.

VM-medaljer
-----------

* 1986 Mexicos flagg Mexico - Gull **Gull** i fotball Argentinas flagg

Referanser
----------

1. ↑  «World Cup Champions Squads 1930 - 2014». rsssf.com. Besøkt 19. april 2015.
2. ↑  «Islas paso el reconocimiento medico». *El Mundo Deportivo* **(spansk)**. 25. juli 1989. s. 53.
3. ↑  Pablo Díaz (12. september 2013). «Pumpido-Islas, guerra mundial por la portería de Argentina». Marca. Besøkt 4. oktober 2023.
4. ↑  «Tredjekeeperen som ble VM-helt». *Fredriksstads blad*. 18. juli 1990. s. 18.
5. ↑  «Luis Islas regresa a Independiente». *El Mundo Deportivo* **(spansk)**. 27. desember 1990. s. 22.

Eksterne lenker
---------------

* (en) Luis Islas – Olympedia Rediger på Wikidata

* (en) Luis Islas – Sports-Reference (OL-resultater – arkivert) Rediger på Wikidata

* (en) Luis Islas – FIFA Rediger på Wikidata

* (en) Luis Islas – Transfermarkt Rediger på Wikidata

* (en) Luis Islas – Transfermarkt (manager) Rediger på Wikidata

* (en) Luis Islas – national-football-teams.com Rediger på Wikidata

* (en) Luis Islas – FootballDatabase.eu Rediger på Wikidata

* (en) Luis Islas – FBref Rediger på Wikidata
* (es) Islas – BDFutbol

| * v
* d
* r
Argentinas tropp – VM i fotball 1986 Vinnere (2. tittel) |
| --- |
| 
* 1 Almirón
* 2 Batista
* 3 Bochini
* 4 Borghi
* 5 Brown
* 6 Passarella
* 7 Burruchaga
* 8 Clausen
* 9 Cuciuffo
* 10 Maradona
* 11 Valdano
* 12 Enrique
* 13 Garré
* 14 Giusti
* 15 Islas
* 16 Olarticoechea
* 17 Pasculli
* 18 Pumpido
* 19 Ruggeri
* 20 Tapia
* 21 Trobbiani
* 22 Zelada
* Landslagstrener: Bilardo

 | Flagget til Argentina |

| * v
* d
* r
Argentinas tropp – VM i fotball 1994 |
| --- |
| 
* 1 Goycochea
* 2 Vázquez
* 3 Chamot
* 4 Sensini
* 5 Redondo
* 6 Ruggeri
* 7 Caniggia
* 8 Basualdo
* 9 Batistuta
* 10 Maradona (k)
* 11 Medina Bello
* 12 Islas
* 13 Cáceres
* 14 Simeone
* 15 Borelli
* 16 Díaz
* 17 Ortega
* 18 Pérez
* 19 Balbo
* 20 Rodríguez
* 21 Mancuso
* 22 Scoponi
* Landslagstrener: Basile

 | Flagget til Argentina |